CELEX: 32021D1184
Language: bg
Date: 2021-07-15 00:00:00
Title: Решение (ОВППС) 2021/1184 на Комитета по политика и сигурност от 15 юли 2021 година за назначаване на командващия силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta), и за отмяна на Решение (ОВППС) 2021/471 (ATALANTA/4/2021)

19.7.2021   
               
               
                  BG
               
               
                  Официален вестник на Европейския съюз
               
               
                  L 257/1
               
            
         РЕШЕНИЕ (ОВППС) 2021/1184 НА КОМИТЕТА ПО ПОЛИТИКА И СИГУРНОСТ
         от 15 юли 2021 година
         за назначаване на командващия силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta), и за отмяна на Решение (ОВППС) 2021/471 (ATALANTA/4/2021)
         КОМИТЕТЪТ ПО ПОЛИТИКА И СИГУРНОСТ,
         като взе предвид Договора за Европейския съюз, и по-специално член 38 от него,
         като взе предвид Съвместно действие 2008/851/ОВППС на Съвета от 10 ноември 2008 г. относно военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (1), и по-специално член 6, параграф 1 от него,
         като има предвид, че:
         
                     (1)
                  
                  
                     Съгласно член 6, параграф 1 от Съвместно действие 2008/851/ОВППС Съветът е оправомощил Комитета по политика и сигурност (КПС) да взема съответните решения за назначаване на командващия силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия („Atalanta“).
                  
               
                     (2)
                  
                  
                     На 17 март 2021 г. КПС прие Решение (ОВППС) 2021/471 (2) за назначаване на контраадмирал Luca Pasquale ESPOSITO за командващ силите на ЕС за Atalanta.
                  
               
                     (3)
                  
                  
                     Командващият операцията на ЕС препоръча капитан Alejandro CUERDA LORENZO да бъде назначен за нов командващ силите на ЕС, считано от 4 август 2021 г. Испанските власти посочиха, че капитан Alejandro CUERDA LORENZO ще бъде повишен в контраадмирал при назначаването му за командващ силите на ЕС.
                  
               
                     (4)
                  
                  
                     Военният комитет на ЕС подкрепи тази препоръка на 21 юни 2021 г.
                  
               
                     (5)
                  
                  
                     Поради това Решение (ОВППС) 2021/471 следва да бъде отменено.
                  
               
                     (6)
                  
                  
                     В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната,
                  
               ПРИЕ НАСТОЯЩОТО РЕШЕНИЕ:
         
            Член 1
            Контраадмирал Alejandro CUERDA LORENZO се назначава за командващ силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta), считано от 4 август 2021 г.
         
         
            Член 2
            Решение (ОВППС) 2021/471 се отменя.
         
         
            Член 3
            Настоящото решение влиза в сила в деня на приемането му.
            Той се прилага от 4 август 2021 г.
         
         
            Съставено в Брюксел на 15 юли 2021 година.
            
               
                  За Комитета по политика и сигурност
               
               
                  Председател
               
               S. FROM-EMMESBERGER
            
         
         
            (1)  ОВ L 301, 12.11.2008 г., стр. 33.
         
            (2)  Решение (ОВППС) 2021/471 на Комитета по политика и сигурност от 17 март 2021 г. за назначаване на командващия силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta), и за отмяна на Решение (ОВППС) 2020/1826 (ATALANTA/2/2021) (ОВ L 98, 19.3.2021 г., стр. 1).